stanford-oval/wikipedia huggingface dataset:
คณะสถาปัตยกรรมศาสตร์และการผังเมือง มหาวิทยาลัยธรรมศาสตร์
บุคคลที่มีชื่อเสียงคณะสถาปัตยกรรมศาสตร์และการผังเมือง

จิรยศ เทพพิพิธ (ยศ) (ศิษย์เก่าสาขาวิชาสถาปัตยกรรม)
ผู้ก่อตั้งและประธานเจ้าหน้าที่บริหาร บริษัท อินโฟเฟด จำกัด
อนุกรรมาธิการ สภาปฏิรูปแห่งชาติ
อดีตนายกสมาคมศิษย์เก่า คณะสถาปัตยกรรมศาสตร์และการผังเมือง มหาวิทยาลัยธรรมศาสตร์
กรรมการผู้จัดการ บริษัท โฟร์ พลัส ทู อาร์คิเทค จำกัด
ภูวสิทธ์ พนมสิงห์ (พีท) (ศิษย์เก่าสาขาวิชาสถาปัตยกรรมเพื่อการพัฒนาอสังหาริมทรัพย์)
อดีต ฝ่ายพัฒนาธุรกิจ บริษัท เสนา ดิเวลลอปเม้นท์ จำกัด (มหาชน)
อดีต ผู้ช่วยผู้จัดการฝ่ายพัฒนาธุรกิจและจัดซื้อที่ดิน บริษัท ออริจิ้น พร็อพเพอร์ตี้ จำกัด (มหาชน)
อดีต ผู้จัดการอาวุโสฝ่ายการตลาดสร้างสรรค์ บริษัท ออริจิ้น คอนโดมิเนียม จำกัด
ผู้ก่อตั้งและกรรมการผู้จัดการ บริษัท คิด วิเคราะห์ แยกแยะ จำกัด
Content Creator ด้านอสังหาริมทรัพย์ เจ้าของช่อง TikTok : "สพีทโรเจอร์ส" และ FACEBOOK : "Urban Everywhere" (ขอบอสัง)
อาจารย์พิเศษ คณะสถาปัตยกรรมศาสตร์ สาขานวัตกรรมการพัฒนาอสังหาริมทรัพย์
ผู้ช่วยฯ นายศุภณัฐ มีนชัยนันท์ สมาชิกสภาผู้แทนราษฎรพรรคประชาชน
สมรรถพล ตาณพันธุ์ (อาจารย์เบล) (ศิษย์เก่า, อาจารย์ประจำสาขาวิชาสถาปัตยกรรม)
เจ้าของร้าน FabCafe Bangkok
วิบูลย์ศิริ วิบูลย์มา (โป้ง) (ศิษย์เก่าสาขาวิชาสถาปัตยกรรม)
นักร้องนำวง กูดเซปเทมเบอร์ และ Managing director แห่ง iwa Design (Thailand) Co Ltd
สุทัศนันท์ พิทักษ์วงศ์ (เจเจ) (ศิษย์เก่าสาขาวิชาสถาปัตยกรรม)
เจ้าของแบรนด์เฟอร์นิเจอร์ Sutasnan Pitakwong
ณัฏฐณิชา เงินคำ (ผักบุ้ง) (ศิษย์เก่าสาขาวิชาสถาปัตยกรรม)
สมาชิกวง Blues tape ตำแหน่ง มือกลอง
จุฑาวัช พุทธรัตน์ (อั้ม) (ศิษย์เก่าสาขาวิชาสถาปัตยกรรม)
สมาชิกวง LOSERPOP, LAIKA
อนุชิต ปนัดเศรณี (มอส) (ศิษย์เก่าสาขาวิชาสถาปัตยกรรม)
นักแสดง มีชื่อเสียงจากภาพยนตร์เรื่อง เด็กหอ
สมภพ สิทธิอาจารย์ (ยอง) (ศิษย์เก่าสาขาวิชาสถาปัตยกรรม)
นักแสดง มีชื่อเสียงจากภาพยนตร์เรื่อง ตั้งวง
ลพัฎร์ฐิดา คงกระพันธ์ (มิ้นท์) (ศิษย์เก่าสาขาวิชาสถาปัตยกรรมภายใน)
รองชนะเลิศมิสยูนิเวิร์สไทยแลนด์ ปี 2016
ณัฐพงศ์ เปรมพูลสวัสดิ์ (คุง) (ศิษย์เก่าสาขาวิชาการผังเมือง)
สมาชิกสภาผู้แทนราษฎร กรุงเทพมหานคร เขต 21 พรรคก้าวไกล
ทวิวงศ์ โตทวิวงศ์ (เต้) (ศิษย์เก่าสาขาวิชาสถาปัตยกรรม)
สมาชิกสภาผู้แทนราษฎร พระนครศรีอยุธยา เขต 1 พรรคก้าวไกล
ณัฐฐาสิณี ป้องขันธ์ (นัตโตะ) (ศิษย์เก่าการออกแบบพัฒนาชุมชนเมือง หลักสูตรนานาชาติ)
ผู้เข้ารอบ 15 คนสุดท้าย จากรายการ The Face Thailand Season 2
ญาณิศา พัฒนวงศ์ (ออง) (ศิษย์เก่าโครงการหลักสูตร Design, Business & Technology Management)
นักแสดง มีชื่อเสียงจากละครซีรีส์เรื่อง Make It Right รักออกเดิน
พิชนันท์ กาญจนะโภคิน (มิกกี้) (ศิษย์เก่าหลักสูตรการออกแบบพัฒนาชุมชนเมือง หลักสูตรนานาชาติ)
สมาชิกวง SOUNDCITY, imhavingabadday.
เมษา จีนะวิจารณะ (เมษา) (นักศึกษาระดับปริญญาตรีควบโท หลักสูตรการออกแบบพัฒนาชุมชนเมือง หลักสูตรนานาชาติ)
อดีตสมาชิกวง บีเอ็นเคโฟร์ตีเอต
ประพัฒน์ธรณ์ จักขุจันทร์ (เจมส์) (นักศึกษาสาขาวิชาการผังเมือง)
นักแสดง
ณฐสิชณ์ เอื้อเอกสิชฌ์ (ณฐ) (ศิษย์เก่าสาขาวิชาการจัดการออกแบบ ธุรกิจ และเทคโนโลยี)
นักแสดงซีรีย์ มีชื่อเสียงจากการแสดงในซีรีส์ "บอยเลิฟยอดฮิต นิ่งเฮียก็หาว่าซื่อ"
ตริษา ปรีชาตั้งกิจ (สตางค์) (ศิษย์เก่าสาขาวิชาการจัดการออกแบบ ธุรกิจ และเทคโนโลยี หลักสูตรภาษาอังกฤษ)
นักร้องค่าย คิดโด้ เรคคอร์ดส
อดีตสมาชิกวง บีเอ็นเคโฟร์ตีเอต
ถาปัดการละคอน

ชมรมถาปัดการละคอนนั้น คาดว่าน่าจะเริ่มจากการที่กลุ่มนักศึกษาในคณะได้มีความสัมพันธ์อันดีกับคณะวารสารศาสตร์และสื่อสารมวลชน และ คณะศิลปกรรมศาสตร์ อีกทั้งยังได้รับอิทธิพลมาจากคณะสถาปัตยกรรมศาสตร์ จุฬาลงกรณ์มหาวิทยาลัย คณะสถาปัตยกรรมศาสตร์ มหาวิทยาลัยรังสิต ที่ได้มีการผลิตละครเวทีออกมาอย่างต่อเนื่อง ทำให้กลุ่มนักศึกษาคณะถาปัดที่สนใจในการทำละคอนเข้าไปช่วยทำละคอนวารสารฯ ในช่วงเวลาหนึ่ง เกิดการร่วมมือกันระหว่างนักศึกษาคณะถาปัด กับ คณะวารสารฯ ร่วมกันทำละคอนเวทีเป็นครั้งแรก และครั้งเดียว
หลังจากนั้นทางกลุ่มนักศึกษาในคณะก็ได้ก่อตั้ง ชมรมถาปัดการละคอน มหาวิทยาลัยธรรมศาสตร์ (Architect Drama Association : ADA) เพื่อผลิตและจัดแสดงละครเวทีให้นักศึกษาในมหาวิทยาลัย และบุคคลภายนอกได้รับชม โดยเริ่มผลิตละคอนของคณะเรื่องแรกจริงๆ ตั้งแต่ปี พ.ศ. 2549 และได้หายไปในช่วงเวลาหนึ่ง จนได้เริ่มกลับมาทำอย่างต่อเนื่องและจริงจังในปี พ.ศ. 2557 โดยมีชื่อเรื่อง ดังนี้
ลำดับที่ 1 – พ.ศ. 25XX เคอบองเฮอ
ลำดับที่ 2 – พ.ศ. 2549 Mourning After
ลำดับที่ 3 – พ.ศ. 2552 ซูเหลียน ศึกชิงคัมภีร์พลิกแผ่นดิน
ลำดับที่ 4 – พ.ศ. 2557 ซ่อมใจเด็กอู่
ลำดับที่ 5 – พ.ศ. 2558 เล่งลี่ มาเฟียเซี่งไฮ้
ลำดับที่ 6 – พ.ศ. 2559 อิไอ ใครฆ่าอาจารย์
ลำดับที่ 7 – พ.ศ. 2560 อีทองอ่อน
ลำดับที่ 8 – พ.ศ. 2562 แม็คก้า นัดนี้...พี่หวง!!
จุดเด่นของถาปัดการละคอน มหาวิทยาลัยธรรมศาสตร์ คือการนำภูมิภาคมากำหนดเป็นธีมหลักของละคอน ส่วนมากเนื้อหาของละคอนจะเป็น romantic drama และ comedy โดยมีความสดของมุก การเพิ่มประเด็นสังคมต่างๆในปัจจุบัน และลูกเล่นต่างๆของบทที่ทำให้ถาปัดการละคอน มหาวิทยาลัยธรรมศาสตร์ ถูกพูดถึงเป็นที่กว้างขวาง และได้รับความนิยมเป็นอันดับต้นๆของละคอนเวทีทั้งหมดในมหาวิทยาลัย โดยมีการพัฒนาทั้งตัวบท ฉาก และการโปรโมทในทุกๆปี เพื่อให้ในอนาคตจะได้เทียบเท่าละคอนถาปัดที่อื่น และได้ไปอยู่ในใจของผู้ชม
ในปัจจุบันนั้นจัดแสดงที่ ห้องประชุมใหญ่ TCC LAND Auditorium ภายในคณะตั้งแต่ลำดับที่ 3 จะมีนักศึกษาชั้นปีที่ 4 เป็นแม่งานในการจัดการทุกอย่าง และยังเปิดรับนักศึกษาจากคณะอื่น สถาบันอื่นมาร่วมงานอีกด้วย ทำให้เป็นการเปิดรับผู้ที่จะมาร่วมสร้างเสียงหัวเราะ และความยิ่งใหญ่ของถาปัดการละคอนในแต่ละปี
กิจกรรมอื่น ๆ ของคณะ

เสวนาทางวิชาการ, นิทรรศการวิทยานิพนธ์, งานแสดงผลงานนักศึกษาในการพัฒนาพื้นที่ต่างๆ
กิจกรรมนอกหลักสูตรของนักศึกษา: ชมรมค่ายสร้างถาปัดอาสา, มนต์รัก สถ, ชมรมผู้นำเชียร์, ชมรมกีฬา (รักบี้, ฟุตบอล, บาสเก็ตบอล)
แหล่งข้อมูลอื่น

http://www.tds.tu.ac.th/
http://www.ap.tu.ac.th/
https://www.facebook.com/pg/aptu.community/
| ด ค กรายชื่อโรงเรียนสถาปัตยกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาลงกรณ์ • เชียงใหม่ • เทคโนโลยีพระจอมเกล้าเจ้าคุณทหารลาดกระบัง (ครุศาสตร์อุตสาหกรรม) • เทคโนโลยีพระจอมเกล้าเจ้าคุณทหารลาดกระบัง (สถาปัตยกรรมศาสตร์) • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • ธรรมศาสตร์ • พะเยา • แม่โจ้ • วลัยลักษณ์ • ศิลปากร • สงขลานครินทร์ |  |
| มหาวิทยาลัยราชภัฏ | เชียงราย • ภูเก็ต • พระนคร • สวนสุนันทา |  |
| มหาวิทยาลัย  เทคโนโลยีราชมงคล | ตะวันออก • ธัญบุรี • พระนคร • รัตนโกสินทร์ • ล้านนา • ศรีวิชัย • สุวรรณภูมิ • อีสาน |  |
| สถาบันอุดมศึกษาเอกชน | กรุงเทพ • เกษมบัณฑิต • รังสิต • วงษ์ชวลิตกุล • ศรีปทุม • อัสสัมชัญ |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย 
↑  http://w2.tds.tu.ac.th/history/
ค็อกเทล เอเวอร์ ไลฟ์

| --- | --- |
คอนเสิร์ตใหญ่ครั้งสุดท้ายโดยวงค็อกเทล
สถานที่จัด: ราชมังคลากีฬาสถาน
อัลบั้ม: ยัวส์เอเวอร์
วันที่: 30 และ 31 มีนาคม พ.ศ. 2568
จำนวนรอบแสดง: 2
ทีมโปรดิวเซอร์: จีเอ็มเอ็ม โชว์
ลำดับคอนเสิร์ตของวงค็อกเทล
 ค็อกเทล ข้อสอบ (พ.ศ. 2567)  ค็อกเทล เอเวอร์ ไลฟ์ (พ.ศ. 2568)  ค็อกเทล 77 เอเวอร์ ทัวร์ (พ.ศ. 2568) 
ไทยประกันชีวิต พรีเซนท์ส ค็อกเทล เอเวอร์ ไลฟ์ (อังกฤษ: ไทยประกันชีวิต presents COCKTAIL EVER LIVE) เป็นคอนเสิร์ตใหญ่เต็มรูปแบบครั้งที่ 5 และครั้งสุดท้ายของวงค็อกเทล โดยจัดแสดงที่สนามราชมังคลากีฬาสถาน กรุงเทพมหานคร เบื้องต้นมีกำหนดจัดแสดงในวันที่ 30 มีนาคม พ.ศ. 2568 จำนวน 1 รอบ ก่อนจะมีการเพิ่มรอบการแสดงอีก 1 รอบ ในวันที่ 31 มีนาคม พ.ศ. 2568 โดยบัตรเข้าชมการแสดงถูกจำหน่ายหมดทุกที่นั่งทั้ง 2 รอบการแสดง
เบื้องหลัง

เมื่อวันที่ 29 มกราคม พ.ศ. 2567 โอม - ปัณฑพล ประสารราชกิจ นักร้องนำและหัวหน้าวงค็อกเทล ได้ออกแถลงการณ์ระบุว่า วงค็อกเทลจะยุบวงภายในปี พ.ศ. 2568 และโอมจะยุติบทบาทการเป็นนักร้องในคราวเดียวกัน ทั้งนี้ มีการประกาศเส้นเวลากิจกรรมก่อนยุบวงเบื้องต้นว่าจะวงจัดคอนเสิร์ตใหญ่ครั้งสุดท้ายในช่วงปี พ.ศ. 2568 ก่อนจะจัดคอนเสิร์ตทัวร์อำลาแฟนเพลงทั่วประเทศ ต่อมาเมื่อวันที่ 9 กุมภาพันธ์ พ.ศ. 2567 วงค็อกเทลได้ประกาศรายละเอียดเส้นเวลาของกิจกรรมทั้งหมดก่อนยุบวงในช่วง 2 ปีสุดท้าย โดยในปีที่ 2 จะเป็นการจัดคอนเสิร์ตใหญ่และคอนเสิร์ตทัวร์ โดยคอนเสิร์ตใหญ่ใช้ชื่อว่า เอเวอร์ ไลฟ์ (อังกฤษ: EVER LIVE) และวางกำหนดจัดการแสดงในช่วงเดือนกุมภาพันธ์ พ.ศ. 2568 แต่ในขณะนั้นยังมิได้ระบุสถานที่ โดยระบุเพียงคำใบ้ว่า "XXXXXXXXXXX STADIUM"
ต่อมาเมื่อวันที่ 28 ตุลาคม พ.ศ. 2567 วงค็อกเทลได้ประกาศชื่อคอนเสิร์ตใหญ่ครั้งสุดท้ายอย่างเป็นทางการว่า ค็อกเทล เอเวอร์ ไลฟ์ (อังกฤษ: COCKTAIL EVER LIVE) และกำหนดจัดขึ้นที่สนามราชมังคลากีฬาสถาน (Rajamangala Stadium) โดยขยับวันที่จัดการแสดงออกมาจากกำหนดเดิมที่ระบุในแถลงการณ์ยุบวงเล็กน้อย เป็นวันอาทิตย์ที่ 30 มีนาคม พ.ศ. 2568 จำนวน 1 รอบ
การจำหน่ายบัตร

การจำหน่ายบัตรเข้าชมการแสดงคอนเสิร์ตค็อกเทล เอเวอร์ ไลฟ์ จำหน่ายผ่านแพลตฟอร์มของเดอะ คอนเสิร์ต ทั้งในเว็บไซต์และโปรแกรมประยุกต์สำหรับอุปกรณ์เคลื่อนที่ โดยกำหนดวันเปิดจำหน่ายบัตรไว้เป็นวันเสาร์ที่ 18 มกราคม พ.ศ. 2568 เวลา 10:00 น. และมีการกำหนดรายละเอียดที่นั่งอย่างชัดเจน เช่น ในบางช่วงของการแสดงอาจจะมีเสาบังในที่นั่งบางโซน เพื่อประกอบการตัดสินใจในการซื้อบัตร
อย่างไรก็ตาม หลังจากเปิดจำหน่ายบัตรในวันดังกล่าวแล้ว พบว่าบัตรเข้าชมการแสดงถูกจำหน่ายหมดทุกที่นั่งในวันที่เปิดจำหน่ายบัตร วงค็อกเทลจึงประชุมกันอย่างเร่งด่วน ก่อนจะประกาศเพิ่มรอบการแสดงอีก 1 รอบ ในวันจันทร์ที่ 31 มีนาคม พ.ศ. 2568 โดยเปิดจำหน่ายบัตรในวันเดียวกับที่จำหน่ายบัตรรอบแรก ตั้งแต่เวลา 15:00 น. โดยโอมชี้แจงในเฟซบุ๊กส่วนตัวว่าสาเหตุที่วงเลือกเพิ่มรอบการแสดงในวันจันทร์ซึ่งเป็นวันทำงาน เนื่องจากไม่สามารถเพิ่มรอบในวันเสาร์ (29 มีนาคม พ.ศ. 2568) ได้ จากข้อจำกัดเรื่องการใช้สนามแข่งขันของฟุตบอลทีมชาติไทย[ต้องการแหล่งอ้างอิงดีกว่านี้]
อย่างไรก็ตาม ถึงแม้จะจัดการแสดงในวันจันทร์ บัตรการแสดงในรอบที่ 2 นี้ก็ถูกจำหน่ายหมดทุกที่นั่งในวันที่เปิดจำหน่ายเช่นเดียวกัน จึงมีเสียงเรียกร้องจากผู้ชมบางส่วนให้วงค็อกเทลเพิ่มรอบการแสดงรอบที่ 3 อย่างไรก็ตาม วงค็อกเทลชี้แจงในเวลาต่อมาว่าไม่สามารถเพิ่มรอบการแสดงรอบที่ 3 ได้ เนื่องจากมีข้อจำกัดในเชิงวิศวกรรม เพราะมีผู้เช่ารายอื่นเช่าสนามราชมังคลากีฬาสถานเพื่อเตรียมจัดงานถัดไปแล้ว โดยได้แนะนำให้ผู้ที่ไม่สามารถจองบัตรคอนเสิร์ตค็อกเทล เอเวอร์ ไลฟ์ ได้ทัน ไปจองบัตรเข้าชมคอนเสิร์ตทัวร์ครั้งสุดท้ายที่วงจะไปจัดแสดงในทุกจังหวัดของประเทศไทยทั้ง 77 จังหวัด (ค็อกเทล 77 เอเวอร์ ทัวร์) แทน
งานสร้าง

คอนเสิร์ตค็อกเทล เอเวอร์ ไลฟ์ จัดการแสดงโดยทีมเกย์เรย์ หน่วยงานภายใต้แผนกจีเอ็มเอ็ม โชว์ ของบริษัท จีเอ็มเอ็ม มิวสิค จำกัด (มหาชน) ซึ่งเป็นต้นสังกัดของวงค็อกเทล โดยสร้างสรรค์การแสดงคอนเสิร์ตในทุกขั้นตอน และเลือกใช้สถานที่จัดแสดงเป็นสนามราชมังคลากีฬาสถาน ซึ่งเป็นสถานที่ที่ใหญ่ที่สุดในประเทศไทยที่สามารถจัดการแสดงสดได้
อย่างไรก็ตาม การกำหนดวันและสถานที่จัดคอนเสิร์ตในครั้งนี้ส่งผลให้เกิดความกังวลต่อแฟนคลับฟุตบอลทีมชาติไทยบางส่วน เนื่องจากทีมชาติไทยมีโปรแกรมการแข่งขันเอเชียนคัพ 2027 รอบคัดเลือก – รอบที่ 3 ในกลุ่ม D นัดแรก กับทีมชาติศรีลังกา ในวันอังคารที่ 25 มีนาคม พ.ศ. 2568 และสมาคมกีฬาฟุตบอลแห่งประเทศไทย ในพระบรมราชูปถัมภ์ ได้ทำหนังสือขอใช้สนามราชมังคลากีฬาสถานจากการกีฬาแห่งประเทศไทย (กกท.) เพื่อจัดการแข่งขันข้างต้นในช่วงวันที่ 17–25 มีนาคม พ.ศ. 2568 เป็นที่เรียบร้อยแล้ว
อย่างไรก็ตาม ยุธยา จีนหีต ผู้อำนวยการฝ่ายธุรกิจกีฬา กกท. ในฐานะผู้ดูแลสนามราชมังคลากีฬาสถาน ได้ชี้แจงว่าคอนเสิร์ตจะจัดการแสดงหลังการแข่งขัน ดังนั้นจะไม่มีปัญหา แต่ผู้จัดต้องเตรียมความพร้อมในช่วงเวลาที่มีอยู่ และต่อมาวงค็อกเทลได้ชี้แจงว่า วงและผู้จัดได้รับทราบกำหนดการแข่งขันข้างต้นจาก กกท. แล้ว และเห็นด้วยอย่างยิ่งในการที่ให้ความสำคัญของสนามราชมังคลากีฬาสถานสำหรับจัดการแข่งขันกีฬามากกว่าคอนเสิร์ต ทั้งวงและผู้จัดจึงปรึกษากับทีมวิศวกรและทีมงานฝ่ายระบบ และได้รับความเห็นตรงกันว่าสามารถเลือกแบบของเวทีที่สะดวกต่อการติดตั้งและสามารถทำภายในเวลาที่จำกัดได้  จึงตกลงเลือกสนามราชมังคลากีฬาสถานในการจัดคอนเสิร์ตครั้งนี้ในที่สุด ภายใต้เงื่อนไขว่าจะสามารถเข้าติดตั้งอุปกรณ์เวทีและระบบได้หลังการแข่งขันเสร็จสิ้นแล้ว โดยจะเริ่มเข้าติดตั้งในช่วงก่อนเที่ยงคืนเข้าสู่วันที่ 26 มีนาคม แต่ก่อนหน้านั้นจะเข้าค้ำยันใต้สนามไว้ล่วงหน้า ซึ่งจะไม่ส่งผลกระทบต่อการแข่งขันฟุตบอลแต่อย่างใด
ข้อวิจารณ์

นอกจากประเด็นการกำหนดสถานที่ข้างต้นแล้ว ยังมีแฟนเพลงของวงค็อกเทลบางส่วนที่แสดงความคิดเห็นวิพากษ์วิจารณ์คู่รักบางคู่ที่ตั้งใจมาชมคอนเสิร์ตค็อกเทล เอเวอร์ ไลฟ์ และวางแผนว่าจะสร้างฉากขอแต่งงานในคอนเสิร์ตนี้ โดยเฉพาะในขณะที่วงกำลังเล่นเพลง "คู่ชีวิต" ว่าเป็นการกระทำที่ไม่เหมาะสม และผิดมารยาทต่อส่วนรวม เนื่องจากผู้ชมต้องการจดจำการแสดงของวงค็อกเทลให้ได้มากที่สุดเพราะเป็นคอนเสิร์ตใหญ่ครั้งสุดท้ายของวง โดยมีแฟนเพลงบางส่วนทำภาพเป็นเครื่องหมายที่สื่อว่า "ห้ามขอแต่งงาน" วางบนภาพผังของคอนเสิร์ต และแนะนำคู่รักที่มาชมคอนเสิร์ตและต้องการขอแต่งงานว่าให้สวมแหวนและกระซิบเงียบ ๆ เพื่อไม่ให้รบกวนผู้ชมคนอื่น ๆ แต่บางส่วนก็ยกตัวอย่างนักร้องบางคนที่ใช้คอนเสิร์ตเพื่อขอแต่งงานกับคู่รักของตนเช่นเดียวกัน อย่างไรก็ตาม โอมได้ระบุในเวลาต่อมาว่า หากเป็นกรณีของผู้ชมคอนเสิร์ต "การขอแต่งงานนั้นรบกวนความผาสุกและเสรีภาพของผู้อื่น" ซึ่งเป็นสิ่งที่ไม่เหมาะสมอยู่แล้ว
ดูเพิ่ม

ค็อกเทล (วงดนตรี)
ยัวส์เอเวอร์
ค็อกเทล 77 เอเวอร์ ทัวร์
แหล่งข้อมูลอื่น

ไทยประกันชีวิต presents COCKTAIL EVER LIVE ใน เดอะ คอนเสิร์ต
ไทยประกันชีวิต presents COCKTAIL EVER LIVE รอบ2 ใน เดอะ คอนเสิร์ต
| ด ค กค็อกเทล |
| --- | --- |
 ปัณฑพล ประสารราชกิจ  ชวรัตน์ หรรษคุณาฒัย  เกริกเกียรติ สว่างวงศ์  ฟิลิปส์ เปรมสิริกรณ์  วิวัฒน์ สว่างวรรณรัตน์  ชรัณ ตัณฑนันทน์ 
สตูดิโออัลบั้ม:  ค็อกเทล  36,000 ไมลส์อะเวย์ฟรอมเฮียร์  อินเดอะเมโมรีออฟซัมเมอร์โรมานซ์  เท็นเทาซันด์เทียส์  เดอะลอดส์ออฟมิสเซอรี  ค็อกเทล  เฟต แอลฟา  โอเมกา  ยัวส์เอเวอร์ 
ซิงเกิล:  "เวลา"  "เธอทำให้ฉันเสียใจ"  "ฉันร้องไห้เป็นหมื่นครั้งเพื่อมาเจอเธอ"  "งานเต้นรำในคืนพระจันทร์เต็มดวง"  "สาวเซี่ยงไฮ้"  "คุกเข่า"  "น้ำตาสุดท้าย"  "โปรดเถิดรัก"  "เธอ"  "คู่ชีวิต"  "ช่างมัน"  "กาลเวลาพิสูจน์คน"  "ทำดีไม่เคยจำ"  "ปรารถนาสิ่งใดฤๅ"  "โปรดฟังอีกครั้ง"  "เงาของเมื่อวาน"  "เรา"  "คิดถึงฉันหรือเปล่า"  "ในเงา"  "ดนตรีกาล"  "ไม่เป็นรอง" 
เพลง:  "พันธนาการ"  "ฮาร์ตเลส" 
เพลงที่ไม่ใช่ต้นฉบับ:  "ข้าน้อยสมควรตาย"  "หนังสือรุ่น"  "โลกแห่งความฝัน"  "แต่ปางก่อน"  "สวัสดีเจ้า" 
บทความที่เกี่ยวข้อง:  รายชื่อผลงาน  จีเอ็มเอ็ม มิวสิค จีนี่ เรคคอร์ด  ยีนแล็บ  ค็อกเทล เอเวอร์ ไลฟ์  ค็อกเทล 77 เอเวอร์ ทัวร์ 
  หมวดหมู่:ค็อกเทล 
ภายในสนามราชมังคลากีฬาสถานก่อนการปรับปรุง
ยามเมื่อเหล่าจักจั่นกรีดร้อง

| --- | --- |
ยามเมื่อเหล่าจักจั่นกรีดร้อง
(ซ้ายไปขวา) ชิอง, มิอง, เรนะ, ริกะ, ซาโตโกะ
ひぐらしのなく頃に
ชื่อภาษาอังกฤษ: Higurashi no Naku Koro ni
แนว: เซเน็น, ลึกลับ, สยองขวัญ
เกม
ผู้พัฒนา: 07th Expansion / ริวคิชิ 07
ผู้จัดจำหน่าย: 07th Expansion / ริวคิชิ 07
แนว: โดจินชิ, นิยายภาพ
แพลตฟอร์ม: พีซี
วางจำหน่ายเมื่อ: ภาคปริศนา:   โอะนิคะคุชิเฮ็น - 10 สิงหาคม 2545   (คอมิเก็ต 62)   วะทะนะกะชิเฮ็น - 29 ธันวาคม 2545  (คอมิเก็ต 63)   ทะทะริโกะโระชิเฮ็น - 15 สิงหาคม 2546  (คอมิเก็ต 64)   ฮิมะสุบุชิเฮ็น - 13 สิงหาคม 2547  (คอมิเก็ต 66)     ภาคเฉลย   เมะอะคะชิเฮ็น - 30 ธันวาคม 2547  (คอมิเก็ต 67)   สุมิโฮะโระโบะชิเฮ็น - 14 สิงหาคม 2548  (คอมิเก็ต 68)   มินะโกะโระชิเฮ็น - 30 ธันวาคม 2548  (คอมิเก็ต 69)   มะสึริบะยะชิเฮ็น - 13 สิงหาคม 2549  (คอมิเก็ต 70)
มังงะ
เขียนโดย: โอะนิคะคุชิเฮ็น & สุมิโฮะโระโบะชิเฮ็น: คาริน สุซุรากิ  วะทะนะกะชิเฮ็น & มะเอะอะคะชิเฮ็น: ยุโทริ โฮโจ  ทะทะริโกะโระชิเฮ็น: จิโร ซุซุกิ  ฮิมะสุบุชิเฮ็น: โยชิกิ โทโนไก  โอะนิซะระชิเฮ็น: เอริ คิโตะ
สำนักพิมพ์: สแควร์เอนิกซ์ (ทุกภาคยกเว้นโอะนิซะระชิเฮ็น)   คาโดกาวะโชเท็น (โอะนิซะระชิเฮ็น)   สยามอินเตอร์คอมิกส์(ไทย)
นิตยสาร: โอะนิคะคุชิเฮ็น & สุมิโฮะโระโบะชิเฮ็น: กันกันเพาเวอร์ด  วะทะนะกะชิเฮ็น & มะเอะอะคะชิเฮ็น: กันกันวิงรายเดือน  ทะทะริโกะโระชิเฮ็น: จีแฟนตาซีรายเดือน  ฮิมะสุบุชิเฮ็น: โชเน็นกันกันรายเดือน  โอะนิซะระชิเฮ็น: คอมพ์เอซ
ตีพิมพ์ตั้งแต่: 24 มีนาคม 2548 – 22 พฤศจิกายน 2554
จำนวนเล่ม: 38
อนิเมะโทรทัศน์
ยามเมื่อเหล่าจักจั่นกรีดร้อง
กำกับโดย: คง จิอะกิ
เขียนบทโดย: คาวาเสะ โทชิฟูมิ
ดนตรีโดย: คาวาอิ เคนจิ
สตูดิโอ: สตูดิโอดีน
เครือข่าย: ชิบะทีวี, ไซทีวี, โทไคทีวี
ฉาย:  5 เมษายน 2549  –  26 กันยายน 2549
ตอน: 26 ตอน
อนิเมะโทรทัศน์
ยามเมื่อเหล่าจักจั่นกรีดร้อง บทไขปริศนา
กำกับโดย: คง จิอะกิ
เขียนบทโดย: คาวาเสะ โทชิฟูมิ
ดนตรีโดย: คาวาอิ เคนจิ
สตูดิโอ: สตูดิโอดีน
เครือข่าย: ชิบะทีวี, ไซทีวี, โทไคทีวี
ฉาย:  6 กรกฎาคม พ.ศ. 2550  –  17 ธันวาคม พ.ศ. 2550
ตอน: 24 ตอน
อนิเมะโทรทัศน์
ยามเมื่อเหล่าจักจั่นกรีดร้อง – Gou
กำกับโดย: คาวากุชิ เคอิจิโร
เขียนบทโดย: ฮายาชิ นาโอกิ
ดนตรีโดย: คาวาอิ เคนจิ
สตูดิโอ: Passione
เครือข่าย: Tokyo MX, BS11, SUN
ฉาย:  1 ตุลาคม 2563  –  19 มีนาคม 2564
ตอน: 24 ตอน
อนิเมะโทรทัศน์
ยามเมื่อเหล่าจักจั่นกรีดร้อง – จบการศึกษา
กำกับโดย: เคอิจิโระ คาวากูจิ
อำนวยการสร้างโดย: ทากายูกิ นางาตานิ โจทาโร อิชิงามิ ยูโกะ ฮิราตะ มาโกโตะ นากามูระ ฮิโรตากะ คาเนโกะ ซาโตรุ ชิโมซาโตะ โทโมยูกิ โอวาดะ ทาเกมะ โอกามูระ
เขียนบทโดย: นาโอกิ ฮายาชิ
ดนตรีโดย: เค็นจิ คาไว
สตูดิโอ: Passione
ถือสิทธิ์โดย: เมเดียลิงก์
เครือข่าย: Tokyo MX, BS11, SUN, AT-X
เครือข่ายภาษาไทย: บิลิบิลิ, อนิ-วัน ไทยแลนด์, เน็ตฟลิกซ์
ฉาย:  1 กรกฎาคม พ.ศ. 2564  –  30 กันยายน พ.ศ. 2564
ตอน: 15 ตอน
ยามเมื่อเหล่าจักจั่นกรีดร้อง หรือ แว่วเสียงเรไร (ญี่ปุ่น: ひぐらしのなく頃に; โรมาจิ: Higurashi no Naku Koro ni; อังกฤษ: Higurashi When They Cry) เป็นเกมนิยายภาพโดจินชิ แต่งและสร้างโดย 07th Expansion หรือ ริวคิชิ 07 (Ryukishi 07) ในปัจจุบันถูกดัดแปลงเป็นภาพยนตร์การ์ตูนโดยสตูดิโอดีน ออกฉายในประเทศญี่ปุ่นตั้งแต่วันที่ 5 เมษายน พ.ศ. 2549
ลักษณะของเกม

เป็นเกมฆาตกรรมลึกลับที่อธิบายว่าเป็น"นิยายภาพโดจินชิ"ซึ่งจะมีลักษณะคล้ายกับวิชวลโนเวล ในเกมเพลย์จะมีปฏิสัมพันธ์กับผู้เล่นค่อนข้างน้อยเนื่องจากเกมส่วนใหญ่ประกอบด้วยการสนทนาข้อความแต่เดิมต้นฉบับจะไม่มีการแสดงเสียงสำหรับตัวละคร ในขณะที่พื้นฐานของนิยายภาพจะเป็นลักษณะที่มองเห็นได้ตามชื่อที่แนะนำพื้นฐานของนิยายภาพโดจินชิจะให้ความสำคัญกับการสร้างบรรยากาศผ่านดนตรีเสียงเอฟเฟ็กต์และเรื่องราวเอง
เกมดังกล่าวใช้การส่งสัญญาณที่ผู้เล่นสามารถรับเคล็ดลับได้หลายอย่าง เคล็ดลับเหล่านี้อนุญาตให้ผู้เล่นอ่านข้อมูลเสริมต่าง ๆ ที่อาจมีหรือไม่มีประโยชน์ในการไขปริศนา ตัวอย่างเช่นหนึ่งในเคล็ดลับอาจเป็นเรื่องง่ายเหมือนกับ "นี่คือหมู่บ้านเล็ก ๆ เด็ก ๆ ที่ไปโรงเรียนนี้จะรวมกันเป็นหนึ่งห้องเรียนโดยไม่คำนึงถึงระดับหรือปีที่พวกเขาเข้ามา" คำแนะนำเช่นความสามารถในการอ่านเนื้อหาของบทความในหนังสือพิมพ์เกี่ยวกับการฆาตกรรมที่เกิดขึ้นในหมู่บ้านฮินามิซาวะ ซึ่งจะค่อยๆเปิดเผยเรื่องราวปริศนาสุดแสนสยองขวัญไปเรื่อยๆ
การออกจำหน่าย

ยามเมื่อเหล่าจักจั่นกรีดร้อง ได้สร้างเป็นเกมโดยบริษัท 07th Expansion ซึ่งจะมีเนื้อเรื่องเป็นบท มีทั้งหมด 8 บท 4 บทเป็นภาคปริศนา และอีก 4 บทเป็นภาคเฉลย โดยบทแรกมีชื่อว่า บทปีศาจลักซ่อน ได้จำหน่ายเมื่อวันที่ 10 สิงหาคม พ.ศ. 2545 บทที่สองชื่อ บทเทศกาลมรณะ ได้จำหน่ายเมื่อวันที่ 29 ธันวาคม พ.ศ. 2545 บทที่สามชื่อ บทคำสาปสังหาร ได้จำหน่ายเมื่อวันที่ 15 สิงหาคม พ.ศ. 2546 บทที่สี่ชื่อ บทฆ่าเวลา ได้จำหน่ายเมื่อวันที่ 13 สิงหาคม พ.ศ. 2547 ซึ่ง 4 บทที่กล่าวไปข้างต้นคือ ภาคปริศนา และอีก 4 บท ต่อไปนี้จะอยู่ภายใต้ชื่อ Higurashi no Naku Koro ni Kai ซึ่งเป็นภาคเฉลย บทที่ห้าชื่อ บทสืบคดี ได้จำหน่ายเมื่อวันที่ 30 ธันวาคม พ.ศ. 2547 บทที่หกชื่อ บทชดใช้บาป ได้จำหน่ายเมื่อวันที่ 14 สิงหาคม พ.ศ. 2548 บทที่เจ็ดชื่อ บทสังหารหมู่ ได้จำหน่ายเมื่อวันที่ 30 ธันวาคม พ.ศ. 2548 และบทที่แปดชื่อ บทสันนิบาตเทศกาล ได้จำหน่ายเมื่อวันที่ 13 สิงหาคม พ.ศ 2549 หลังจากนั้นได้มี ดรามาซีดีในชื่อ Higurashi no Naku Koro ni Rei ได้ออกจำหน่ายเมื่อวันที่ 31 ธันวาคม พ.ศ. 2549 ต่อมาได้มีบทใหม่ซึ่งเป็นบทล่าสุด ในชื่อ Kamikashimashi-hen ซึ่งอยู่ในเกม ชื่อ Higurashi no Naku Koro ni Hō ได้ออกจำหน่ายเมื่อวันที่ 17 สิงหาคม พ.ศ. 2557 ซึ่งในแต่ละบทยังคงใช้ตัวละครเดียวกันและสถานที่เดียวกันแต่กันแต่เนื่อเรื่องจะแตกต่างกัน ในแต่ละบทจะให้คำตอบคำแนะนำและเบาะแสที่มีค่าเกี่ยวกับความลึกลับของบทก่อนหน้านี้ในขณะเดียวกันก็ทำให้เกิดความลึกลับมากยิ่งขึ้น หลังจากได้สร้างเกมจนจบบทแล้วในเวลาต่อมาก็ได้มีการปรับแต่งกราฟิกเพื่อให้เป็นไปตามยุคตามสมัย ซึ่งในปัจจุบันนี้ได้วางจำหน่ายบน สตีมซึ่งมีชื่อว่า Higurashi When They Cry Hou ได้จำหน่ายเมื่อวันที่ 16 พฤษภาคม พ.ศ. 2558 จนถึง 15 มิถุนายน พ.ศ. 2561 ซึ่งเป็นเกมที่ใช้บทเดิมแต่เอามาพัฒนากราฟิกให้สวยกว่าเดิมและสมจริงกว่าเดิมยิ่งขึ้น นอกจาก เกมและดรามาซีดียังถูกนำไปสร้างเป็น อนิเมะ มังงะ นิยาย และ ไลฟ์แอคชั่น อีกด้วย
เนื้อเรื่อง

ปีโชวะที่ 58 (พ.ศ. 2526) ณ หมู่บ้านแถบชนบท ชื่อว่าฮินามิซาวะ (มีต้นแบบมาจาก หมู่บ้านชิราคาว่า จังหวัดกิฟุ) ซึ่งมีประชากรประมาณ 2,000 คนในหมุ่บ้าน เนื้อเรื่องจะเล่าถึง มาเอบาระ  เคอิจิ เด็กหนุ่มที่พึ่งย้ายเข้ามาจากเมืองมาอยู่ในหมู่บ้านฮินามิซาวะ เขาได้พบเพื่อนใหม่ๆมากมาย และเขาก็ได้เข้าร่วมกิจกรรมชมรมหลังเลิกเรียนอีกด้วย ซึ่งมีสมาชิกดังนี้คือ ริวงู  เรนะ, โซโนะซากิ มิอง, โฮโจ ซาโตโกะ และ ฟุรุเดะ  ริกะ ซึ่งเคอิจิจะเป็นคนล่าสุดที่เข้าร่วมกิจรรมชมรมหลังเลิกเรียน โดยส่วนใหญ่จะประกอบไปด้วยเกมไพ่และเกมกระดานต่างๆ (ซึ่งผู้แพ้จะถูกเกมลงทัณฑ์ โดยส่วนใหญ่คือเขา) หมู่บ้านฮินามิซาวะดูเหมือนจะเป็นหมู่บ้านที่เงียบสงบและเป็นสวรรค์สำหรับเคอิจิ แต่อย่างไรก็ตามความเงียบสงบนี้ค่อยๆจางหายไปทันทีหลังจาก เทศกาลวาตานางาชิ ซึ่งเป็นเทศกาลที่เป็นการเฉลิมฉลองขอบคุณและระลึกถึงท่านโอยาชิโระเทพเจ้าผู้คุ้มครองหมู่บ้าน เคอิจิได้ทราบเข้าว่าทุกปีในช่วงสี่ปีที่ผ่านมานับตั้งแต่ปีโชวะที่ 54 (พ.ศ. 2522 ) จะมีคนหนึ่งถูกฆาตกรรมอย่างทารุนและอีกคนจะหายสาบสูญในทุกปีของเทศกาลวาตานางาชิ ซึ่งในปีโชวะที่ 58 ก็ได้เกิดขึ้นเป็นครั้งที่ห้า ซึ่งส่วนใหญ่ทุกปีเพื่อนๆของเขาจะมีส่วนเกี่ยวข้องกับเหตุการณ์นี้ทั้งนั้นอีกด้วย ทำให้เขาได้ถูกจมดิ่งลงสู่ความมืดมิดของหมู่บ้านโดยมิอาจหลีกเลี่ยงได้
เนื้อเรื่องในบท

เนื้อเรื่องจะแบ่งออกเป็น 8 บท คือภาคปริศนามี 4 บท และ ภาคเฉลย อีก 4 บท (หลังจากจบทั้ง 8 บท ต่อมาได้มีบทพิเศษอีกมากมาย) ในบทของภาคเฉลยนั้นจะสรุปเหตุการณ์ของบทภาคปริศนาแต่มุมมองจะแตกต่างกันออกไป โดยใช้การเปลี่ยนแปลงของตัวละครเพื่อแก้ปริศนาต่าง ๆ และมาถึงข้อสรุปที่แตกต่างกัน เพื่อให้ผู้เล่นนั้นได้เข้าใจปริศนาที่ชวนน่าสงสัยไปได้